Diari Oficial de la Generalitat Valenciana


Sumari del DOGV 2659, del 03-01-1996 (1996/837146)

DECRET 359/1995, de 29 de desembre, del Govern Valencià, pel qual modifica el Decret 262/1995, de 29 d'agost, pel qual s'aprova el Reglament Orgànic i Funcional de la Conselleria de Treball i Afers Socials.
--------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/12/29/359/dof/vci/html**

### Dades del document

Número de DOGV
:   2659

Data del DOGV
:   03-01-1996

Secció del DOGV
:   DISPOSICIONS GENERALS

Número del document
:   1996/837146


Data del document
:   29-12-1995

Organisme emissor
:   Conselleria de Treball i Afers Socials

Tipus de document
:   Decret

Anàlisi jurídica

DECRET 359/1995, de 29 de desembre, del Govern Valencià, pel qual modifica el Decret 262/1995, de 29 d'agost, pel qual s'aprova el Reglament Orgànic i Funcional de la Conselleria de Treball i Afers Socials. [96/0003]  
La necessitat d'adequar les estructures de la Conselleria de Treball i Afers Socials a l'actual nivell funcional aconsella escometre certes reformes del Reglament Orgànic i Funcional destinades a produir aquest ajust.  
Aquesta situació és, alhora, un moment propici per dur a cap altres reformes, especialment en matèria d'ocupació i relacions laborals, a fi de permetre, d'una part, una més estreta vinculació d'ambdós àmbits i, de l'altra, configurar una unitat directiva encarregada exclusivament de l'economia social, a fi de promoure de forma decidida aquest important camp empresarial.  
Per això, a proposta del conseller de Treball i Afers Socials, i amb la deliberació prèvia del Govern Valencià, en la reunió del dia 29 de desembre de 1995,  
DECRETE  
Article primer  
Es modifica l'apartat f) del paràgraf segon de l'article 3 del Decret 262/1995, de 29 d'agost, del Govern Valencià, que quedarà redactat com segueix:  
«f) Direcció General d'Economia Social i Cooperativisme».  
Article segon  
Es dóna una nova redacció a l'apartat c) del número 4 de l'article 9 del Decret 262/1995, amb el text següent:  
«c) Unitat de coordinació FSE, informació i estadística».  
Article tercer  
Es dóna una nova redacció a l'article 12 del Decret 262/1995, amb el text següent:  
«Article 12. Unitat de coordinació FSE, informació i estadística.  
S'atribueixen a aquesta unitat totes les funcions que assigne la normativa vigent a la Generalitat Valenciana a fi de procurar la correcta coordinació, administració i seguiment dels programes cofinançats pel Fons Social Europeu. Sense perjudici de les funcions atribuïdes al Gabinet del Conseller, tindrà, a més, les tasques pròpies d'elaboració d'estadístiques, informació general i altres anàlogues, relatives a totes les matèries de la conselleria».  
Article quart  
Se suprimeixen el número 2 i l'apartat h) del número 3 de l'article 14 del Decret 262/1995.  
Article cinquè  
Se suprimeix el número 6 de l'article 15 del Decret 262/1995.  
Article sisè  
S'introdueixen dos nous apartats en l'article 20 del Decret 262/95, amb les lletres g) i h) i amb el següent text:  
«g) Gestionar la política de la conselleria en matèria d'ocupació i desenvolupar-hi la col laboració amb l'administració de l'Estat.  
h) Promoure i fomentar l'autoocupació i gestionar els programes de promoció de guarderies laborals, ajudes a jubilacions anticipades, pagament de convenis especials de cotització i programes d'índole anàloga».  
Article setè  
Se suprimeixen els apartats a), b) i c) del número 2 de l'article 22 del Decret 262/1995; queden, també, suprimides les referències a l'ocupació i la col locació contingudes en el número 1 de l'esmentat precepte.  
Article vuitè  
Se suprimeix l'apartat a) de l'article 23 del Decret 262/1995.  
DISPOSICIONS ADDICIONALS   
Primera  
S'atribueixen a la Direcció General de Serveis Socials les funcions corresponents al Comissionat per a la Protecció del Menor i amb aquesta finalitat coordinarà i impulsarà l'execució dels programes que regula la Llei de la Generalitat Valenciana 7/1994, de 5 de desembre, de la Infància.  
Segona  
Les referències que en la normativa vigent es realitzen a la Direcció General d'Ocupació i Economia Social s'entendran realitzades, d'ara endavant, a la Direcció General d'Economia Social i Cooperativisme.  
València, 29 de desembre de 1995.  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI